《送别余次襄太守 其二》
清代·关棠

峄桐无无枝，江鳇无细鳞。周镛无匿响，秦鉴无留尘。

浩气匝圜无，杰士茹其真。跌宕卑九阊，浪莽隘八垠。

阴雨交所仇，世疏君乃亲。黄金众所锢，虏富君乃贫。

大巧纳群拙，誉善逾等伦。敦信变众诡，践诺无逡巡。

志投岑范辙，或疑聂豫邻。黄唐慨予怀，俯首一为君。

作者简介：关棠，字季华，汉阳人。光绪乙酉举人。官罗田教谕，改浙江知县。有《师二宗斋遗集》。